คุมเข้มสงกรานต์ปลอดเหล้าปลอดภัย ยับยั้งปัญหาเมาแล้วขับ การคุกคามทางเพศ
นายชัชชาติ สิทธิพันธุ์ ผู้ว่าราชการกรุงเทพมหานคร รับมอบสื่อจากนางสาวรุ่งอรุณ ลิ้มฬหะภัณ ผู้อำนวยการสำนักสนับสนุนการควบคุมปัจจัยเสี่ยงทางสังคม สำนักงานกองทุน สนับสนุนการเสริมสร้างสุขภาพ (สสส.) ซึ่งได้ยื่นหนังสือสนับสนุนมาตรการคุมเข้มช่วงสงกรานต์ ของกรุงเทพมหานคร ให้ปลอดจากเครื่องดื่มแอลกอฮอล์ ปลอดอุบัติเหตุจากการเมาแล้วขับและการคุกคามทางเพศ พร้อมเสนอให้จัดหน่วยรับแจ้งเหตุ ไม่พึงประสงค์ในพื้นที่เล่นน้ำ สร้างความปลอดภัย ให้กับคนทุกช่วงวัย ตลอดจนนักท่องเที่ยว โดยมีเครือข่ายเยาวชนร่วมแสดงพลังรณรงค์ในครั้งนี้ด้วยผู้ว่าราชการกรุงเทพมหานคร กล่าวว่า เป็นสิ่งที่ดีที่เยาวชนตระหนักและให้ความสำคัญกับปัญหาเหล่านี้ กรุงเทพมหานคร มีหน้าที่ทำให้สงกรานต์ ปี 2566 เป็นสงกรานต์ที่มีความสุขและปลอดภัยกับประชาชนทุกคน โดยต้องร่วมมือกันทุกภาคส่วน รวมถึงการบังคับใช้กฎหมายและการจัดเตรียมสถานที่ ซึ่งหากมีปัญหาร้องเรียน ทางกรุงเทพมหานครพร้อมรับเรื่อง เพื่อไปดำเนินการแก้ไขปัญหาต่อไป